Herero (Otjiherero) is 'n Bantoetaal in Suider-Afrika wat deur sowat 211 700 mense gepraat word. Dit word deur die Herero-volk gepraat en is en van die nasionale tale van Namibië. Daarbenewens word Herero in die aangrensende lande Angola en Botswana gepraat.
Die eerste Bybelvertalings in Herero deur die sendeling Gottlieb Viehe (1839–1901) aan die einde van die 19de eeu het die taal 'n letterkundige grondslag op die Latynse alfabet gegee. Vader Peter Heinrich Brincker (1836–1904), wat groot bydraes tot die studie van die taal gemaak het, het ook vertalings van teologiese geskrifte en liedjies gemaak.